# Àngela Anaconda

Angela Anaconda és una sèrie de televisió infantil d'animació creada per Joanna Ferrone i Sue Rose que es va emetre originalment entre 1999 i 2001. Se'n van fer 65 episodis.
Va guanyar els premi a millor programa d'animació al festival d'Annecy l'any 2000. I també va guanyar el premi Gemini de l'Acadèmia Canadenca de Cinema i Televisió el mateix any.
Aquesta sèrie ha sigut doblada al català i va ser estrenada al canal K3 el 26 de març de 2002.

## Sinopsi

La sèrie se centra en les aventures d'una nena de vuit anys anomenada Àngela a la ciutat fictícia de Tapwater Springs. Altres personatges importants són els tres millors amics de l'Àngela i diversos antagonistes.

## Producció
### Concepció

Creat per Joanna Ferrone i Sue Rose, Àngela Anaconda va començar com una sèrie de curts del programa de comèdia d'esquetxos de Nickelodeon, KaBlam! Decode Entertainment i CORE Digital Pictures van desenvolupar Àngela Anaconda com una sèrie independent amb una durada més llarga el 1999.

### Animació

Una dels trets més singulars i originals d'aquesta sèrie és el seu estil d'animació amb retalls. Els personatges són creats amb fotografies en blanc i negre. L'estudi de producció, CORE Digital Pictures, va utilitzar el programari Elastic Reality per superposar les fotografies de les cares dels models a cossos i fons generats per ordinador.

## Emissió

El programa es va emetre a Fox Family Channel, Nickelodeon i Starz Kids and Family als Estats Units d'Amèrica. Teletoon el va emetre al Canadà. A nivell internacional, la sèrie es va emetre a Nickelodeon. Al Regne Unit, Àngela Anaconda es va emetre a Cartoon Network, Channel 4 i Pop. A França, hi ha un canal d'Àngela Anaconda disponible a Pluto TV.
Als Països Catalans ha sigut emesa als canals K3 i Super3.

## Referències

* ↑ Marsha Ann Tate. Canadian Television Programming Made for the United States Market: A History with Production and Broadcast Data. McFarland, 2007. ISBN 978-0-7864-2745-1.
* ↑ Crump, William D. Happy Holidays—Animated! A Worldwide Encyclopedia of Christmas, Hanukkah, Kwanzaa and New Year's Cartoons on Television and Film. McFarland & Co, 2019, p. 11. ISBN 9781476672939.
* ↑ «Old Man Wins Annecy» (en anglès). [Consulta: 15 febrer 2025].
* ↑ November 13, Playback Staff; 2000. «Canceled series score numerous Gemini wins». [Consulta: 15 febrer 2025].
* ↑ «Fitxa de doblatge Àngela Anaconda». [Consulta: 15 febrer 2025].
* 1 2 «Avui. 26/3/2002.». [Consulta: 15 febrer 2025].
* 1 2 «Punt, El. 25/3/2002.». [Consulta: 15 febrer 2025].
* ↑ Hal Erickson. Television cartoon shows: an illustrated encyclopedia, 1949 through 2003. McFarland & Co., 30 July 2005. ISBN 978-0-7864-2255-5.
* ↑ William Beard. North of Everything: English-Canadian Cinema Since 1980. University of Alberta, 2002, p. 66–. ISBN 978-0-88864-390-2.
* ↑ Gasek, Tom. Frame by Frame Stop Motion: NonTraditional Approaches to Stop Motion Animation. CRC Press, 17 January 2013, p. 14–. ISBN 978-1-136-12934-6.
* ↑ «Boys & Girls: Start Your Remotes!». , 05-09-1999.
* ↑ Catherine Winder. Producing Animation. CRC Press, 11 February 2013, p. 16–. ISBN 978-1-136-13262-9.
* ↑ «Behind the Scenes of Angela Anaconda». AngelaA.com. C.O.R.E. Digital Pictures. Arxivat de l'original el July 1, 2002. [Consulta: 24 agost 2013].
* ↑ Chris Patmore. The Complete Animation Course: The Principles, Practice, and Techniques of Successful Animation. Barron's, 2003. ISBN 978-0-7641-2399-3.
* ↑ «What's on Nick». Nickelodeon Australia. Viacom International, Inc.. Arxivat de l'original el October 27, 2005. [Consulta: 24 agost 2013].
* ↑ «Punt Avui, El. 23/6/2012.». [Consulta: 15 febrer 2025].

## Enllaços externs

* Opening en català d'Àngela Anaconda